Lahti-Seura ry

Eversti ja Tornan tyttäret -näytelmä (jäsenetu!)
2025-06-11 18:00 - 20:00 (Europe/Helsinki) | Hennalan Upseerikerho
Ainopuiston teatteri Eversti ja Tornan tyttäret – koti, uskonto ja asekätkentä -näytelmää esitetään koko kesäkuun Hennalan Upseerikerholla. Lahti-Seura tarjoaa jäsenilleen lippualennuksen keskiviikkona 11.6.2025 klo 18.00 alkavaan näytökseen.
Lahti-seuralaisille hinta on 25 e (norm. 28 e). Lippuja on saatavilla muutama, varauksia otetaan vastaan niin kauan kuin lippuja riittää.
Lisätiedot ja lippuvaraukset: lahti.seura@ gmail.com.
Näytöksen käsikirjoitus ja ohjaus Timo Taulo.

Historiapäivä-klubi
2025-10-11 18:00 - 21:00 | Ant Brew, Mallaskatu 1, Lahti, Suomi
Ant Brew’n Historiapäivä-klubin aikataulu:
18.00 – 19.00 vapaata keskustelua
19:00 – 19:30 Historiantutkija Janne Ridanpää: Sahanpurua, sellua ja tilkka olutta – August Fellman tehtailijana ja liikemiehenä
19:30 – 20:00 keskustelua
20:00 – 20:30 Tietokirjailija Sakari Nupponen: Mitä meillä oli ennen lihamukia? Unohdettuja ja unohtumattomia makupaloja
20:30 keskustelua
Väliajoilla esitetään taustalla kaitafilmiä 1960-luvun Lahdesta ja Dj soittaa ”aiheeseen sopivaa” musiikkia. Lisäksi viikonloppuna lanseerataan Kotiseutu-olut, jota saa Ant Brew’sta.

Lahti 120 vuotta -kansalaisjuhla - Vuoden lahtelainen
2025-10-31 10:00 - 22:00 | Lahden kaupungintalo
Lahti-Seura jakaa Vuoden lahtelainen -tunnustuksen Lahden kaupungintalon puiston kansalaisjuhlassa klo 15.50.

Ajankuvaa 1950-70-luvuilta -näytös
2025-10-31 12:00 - 13:00 | Elokuvateatteri Kino Iiris, Saimaankatu 12, Lahti
Perjantaina 31.10. klo 12 elokuvateatteri Kino Iiriksessä esitetään Ajankuvaa 1950-70-luvuilta -näytös.
Näytös sisältää mainoksia 1950-luvulta 1970-luvulle. Lisäksi näytös koostuu kahdesta digitoidusta värikaitafilmistä. Anttilanmäen koululaisten toimia kuvaavaa kaitafilmi sijoittuu 1950-luvun loppuun. Se sisältää mm. junamatkan Heinolaan ja mäkiautokilpailut Lahden Radiomäellä. Näytöksen toinen kaitafilmi sisältää Kalevi Oksasen kuvaamaa materiaalia 1960-luvun Lahdesta, pääasiassa keskustasta ja Möysästä.
Anttilanmäki ja Oksasen materiaali on esitetty aiemmin, ja molempiin on lisätty äänet jälkikäteen.
Näytöksen kesto n. 60 min ja siihen on vapaa pääsy.
Tilaisuus on osana Lahti-viikon ohjelmistoa.

Lahti-päivä
2025-11-01 13:00 - 17:00 | Ant Brew, Mallaskatu 1, Lahti, Suomi
Ant Brew’ssa juhlistetaan Lahden kaupungin perustamista.
Lahti-päivä järjestetään lauantaina 1.11. klo 13-17.
Klo 13 Virallinen osuus
Lahti-leivos esitellään ja sitä tarjotaan halukkaille ja lisäksi lahtelaispienpanimon esittely sekä juhlapuhe.
Klo 14 Kaljaa & kulttuuria
Ohjelmistossa Impro-ryhmän esitys, Lahti-kirjan esittely, runoutta, videotaidetta ja elävää musiikkia.
Tervetuloa, vapaa pääsy!
Ant Brew, Mallaskatu 1, Lahti.
Tapahtuma on osana Lahti-viikkoa.

Ajankuvaa 1950-70-luvuilta -näytös (u)
2025-11-07 11:00 - 12:00 | Elokuvateatteri Kino Iiris, Saimaankatu 12, Lahti
Perjantaina 31.10. klo 12 elokuvateatteri Kino Iiriksessä esitetään Ajankuvaa 1950-70-luvuilta -uusintanäytös.
Näytös sisältää mainoksia 1950-luvulta 1970-luvulle. Lisäksi näytös koostuu kahdesta digitoidusta värikaitafilmistä. Anttilanmäen koululaisten toimia kuvaavaa kaitafilmi sijoittuu 1950-luvun loppuun. Se sisältää mm. junamatkan Heinolaan ja mäkiautokilpailut Lahden Radiomäellä. Näytöksen toinen kaitafilmi sisältää Kalevi Oksasen kuvaamaa materiaalia 1960-luvun Lahdesta, pääasiassa keskustasta ja Möysästä.
Anttilanmäki ja Oksasen materiaali on esitetty aiemmin, ja molempiin on lisätty äänet jälkikäteen.
Näytöksen kesto n. 60 min ja siihen on vapaa pääsy.

Lahti-Seuran syyskokous
2025-11-26 17:00 - 19:00
Lahti-Seuran syyskokous pidetään keskiviikkona 26.11.2026 alkaen klo 17. Paikkana elokuvateatteri Kino Iiriksen Tammisali (Saimaankatu 12, Lahti). Sääntömääräisessä kokouksessa käsitellään mm. toimintasuunnitelma, talousarvio ja valitaan hallitus vuodelle 2026.
Klo 18 alkaen yleisölle avoin tilaisuus, jossa kuullaan Hollolan Kotiseutuyhdistyksen edustajan Matti Siirolan terveiset Hollolasta.
Tervetuloa!

Kevätkokous
2026-03-11 17:00 - 19:00 | Elokuvateatteri Kino Iiris / Tammisali, Saimaankatu 12, Lahti, Suomi
Sääntömääräinen kevätkokous. Kahvittelu ja esitelmä.

Vuoden lahtelainen Reijo "Reka" Kontio Kino Iiriksessä
2026-03-20 18:00 - 19:00 | Elokuvateatteri Kino Iiris, Saimaankatu 12, Lahti
Stunt-koordinaattori Reijo ”Reka” Kontio kertoo urastaan elokuvateatteri Kino Iiriksessä perjantaina 20.3.2026 klo 18.00-19.00.
Ainakin 150 elokuva- ja tv-tuotannossa mukana ollut Kontio palkittiin vuoden 2025 Jussi-gaalassa 35 vuoden urastaan Betoni-Jussilla. Kontio on ollut mukana mm. palkitun suomalais-ukrainalais-venäläisen Afganistanin sodasta kertovan elokuvan 9. komppania (2005) tuotannossa.Hän on ollut tunnettujen suomalaisten elokuvien taustalla vastaamassa vaarallisten kohtausten turvallisuudesta, esimerkkeinä Vares-elokuvat, Tummien perhosten koti sekä Aku Louhimiehen    elokuvat kuten Käsky ja Paha maa sekä toimi stunt-koordinaattorina vuoden 2017 Tuntemattomassa sotilaassa. Kontio on myös opettanut teatteri- ja elokuvanäyttelijöille miekkailu- ja tappelukohtauksissa työskentelyä sekä yrityksensä kautta tarjosi tehosteita sekä koulutti ja hankki sijaisnäyttelijöitä elokuviin.
Kontio on toiminut Lahdessa myös pappina. Lahti-Seura valitsi vuonna 2025 Kontion Vuoden lahtelaiseksi.
Tilaisuus on osana Kinos-lyhytelokuvafestivaalin ohjelmisto. Tapahtuman järjestää Lahti-Seura ry ja Päijät-Hämeen elokuvakeskus ry. Vapaa pääsy. Elokuvateatteri Kino Iiris, Saimaankatu 12, Lahti.

Vesijärvi – muusa ja Vellamon koti -kävelykierros
2026-06-02 17:30 - 19:00
Lahti-Seura osallistuu tänä vuonna teemalla Vesi – Tutkimusretkiä veden maailmaan vietettäviin Päijät-Hämeen Ympäristöviikkoihin vesiteemaisella kävelykierroksella.
Kaikille avoin, ilmainen kävelykierros kuljettaa meidät Piano-paviljongilta Sibeliustalolle ja sieltä Vesijärven rantaa pitkin Pikku-Vesijärvelle. Kuljemme Lahti-Loviisa-rautatien pohjaa ja ohitamme matkalla entisen Myllykylän paikan. Lopuksi suuntaamme katseet Pikku-Vesijärven rantaviivaan. Kierros päättyy musiikilliselle suihkulähteelle.
Kierroksella kuulemme, millainen merkitys Vesijärvellä on ollut Lahden kylän ja myöhemmin kaupungin kehitykselle. Puhumme siitä, mitä teollisuus ja väestön kasvu ovat aiheuttaneet arvokkaalle vesistöllemme.
Samalla selvitämme Sibeliustalon syntyvaiheita ja esimerkiksi sen, mitä vettä väkevämpää Sibelius tarjosi avuliaille lahtelaisille hänen Vesijärven matkallaan. Kurotamme kävelyllä myös kauemmas menneisyyteen ja tutkimme, millaisia merkityksiä vesi on saanut kansanperinteessä ja -lääkinnässä, mitä tekemistä vesikasveilla on nälkävuosien kanssa ja miksi vesilinnut olivat tuonpuoleisen lähettiläitä.
Kierroksemme ote on keskusteleva. Voit tulla mukaan rennoin mielin ja jakaa myös omia tietojasi ja muistojasi illan aiheisiin liittyen. Lämpimästi tervetuloa!
Kävelyä johtavat Lahti-Seuran hallitusjäsenet Hanna-Sisko Onnela ja auktorisoitu Lahti-opas Anneli Seppälä.
Lähtö kierrokselle 2.6. klo 17.30 Piano-paviljongin edustalta, osoite Borupinraitti 6, Lahti.
Tapahtuma on kaikille avoin ja ilmainen.
Vesijärvi – muusa ja Vellamon koti
Vesi- ja Lahti-teemainen kävelykierros
tiistaina 2.6.2026 klo 17.30-n. 18.45

Kesäretki Hollolan kirkonkylään
2026-06-07 13:00 - 15:00
Tervetuloa tutustumaan kotiseutumuseoon, esinemuseoon, Hollolan keskiaikaiseen kivikirkkoon ja hautausmaahan. Juodaan jossain välissä kierrostamme kahvit.

Kierroksella on mahdollisuus opastuksiin. Mukanamme on myös Hollolan kirkonkylän tunteva opas Helli Jalas.

Retki on omakustanteinen. Pyrimme järjestämään kimppakyytejä. Kerrothan tulostasi osoitteeseen lahti.seura@gmail.com tai puh. 0504016966, jotta osaamme odottaa sinua mukaan.

Kierroksemme alkaa kirkon edustalta klo 13.00, sunnuntaina 7.6.2026.

Markkinatapahtuma
2026-07-01 14:00 - 20:00 | Elokuvateatteri Kino Iiris, Saimaankatu 12, Lahti
Lahti-Seuran keskiviikkona 1.7. järjestettävä markkinapäivän kesäjuhla on avointen ovien päivä ja kohtaamispaikka, jonne kaikki ovat tervetulleita.
TAMMISALI JA KÄYTÄVÄ
Klo 14 alkaen
– muistokahvila: tule muistelemaan elämääsi Lahdessa, tallennamme jutut kartalle
– 100:lle ensimmäiselle veloituksetta Vaarin kahvilan munkki ja kahvi!
– kahvilamyyntiä
– arvonta
– kirjamyyntiä
– tutustu seuran toimintaan
Yhdistysesittelyjä:
Lahden Lähimmäispalvelu ry
Lahden seudun sukututkijat ry
Päijät-Hämeen tutkimusseura ry
Näyttely:
– Lahti-Seuran lahjoituksena saamia ennenjulkaisemattomia Kuvakiilan kuvia Lahdesta
– Lahti-aiheisia runoja
– valokuvia Lahden Lähimmäispalvelu ry:n Niittykestit-toiminnasta
IIRIS-SALI
16.45-17.30 Sukututkijoitten sukuhistoria- ja DNA-aiheinen luento
Lahden seudun sukututkijat ry:n puheenjohtaja Sari Päykkönen
17.30-18 Lealiisa Kivikari esittelee uusinta teostaan. Jutellaan Liipolasta ja kasvamisesta Lahdessa 1960-1970-luvulla. Haastattelija Hanna-Sisko Onnela. Lealiisan kirja on myös saatavilla tapahtumassa
Klo 18-19 Kalevi Oksasen digioituja filmejä 1960-luvulta eri puolelta Lahtea sekä vanhoja TV-mainoksia, n. 60 min
Klo 19.30-20 Digitoitu filmi Lahden vanhasta puukirkosta vuodelta 1977.
Ennen näkemätön löytö aikojen takaa ensiesityksessä! Huom. ei ääntä, kesto n. 30 min.
Filminäytökset yhteistyössä: Lahti-Seura ry, Päijät-Hämeen elokuvakeskus ry, Lahden Videokuvaajat ry

Tutustuminen lahtelaiseen palokuntahistoriaan
2026-08-15 13:00 - 15:00
Vierailu lauantaina 15.8. Orimattilan Pasinaan tutustumaan historialliseen paloautokalustoon ja kuulemaan mm. Lahden palokuntahistoriasta.
Opastetulle kierrokselle on ennakkoilmoittautuminen, useampi kierros mahdollista. Ilmoittautumiset: lahti.seura@gmail.com. Osoite on Katoksenmäentie 4. Tervetuloa mukaan.

Järven ääni -dokumentti
2026-09-02 18:00 - 19:30 | Elokuvateatteri Kino Iiris, Saimaankatu 12, Lahti
”Miten yhdestä Suomen kirkasvetisimmistä järvistä tuli muutamassa vuosikymmenessä yksi saastuneimmista? Mitä vesistön pelastaminen on vaatinut ja miltä näyttää sen tulevaisuus?”
Järven ääni -dokumenttielokuva kertoo kiehtovan tarinan Päijät-Hämeen Vesijärvestä ja sen rannoilla asuvista ihmisistä. Se on herättelevä kuvaus ihmisen luontosuhteesta: tarina kertoo menneestä tietämättömyydestä, mutta ennen kaikkea yhteisön ja yhteistyön voimasta.
Antti Erolan ohjaama dokumentti on valmistunut toukokuussa 2026 osana SamiEdun Dokumenttikertojan koulutusta. Elokuva on toteutettu yhteistyössä Vesijärvisäätiön ja Lahden Pingviinit ry:n kanssa.
Näytöksen sisältö klo 18.00 – n. 19.20
Antti Erolan puheenvuoro
Järven ääni -dokumentti 35 min
Vesijärvisäätiön vesistöasiantuntijan Mirva Ketolan puheenvuoro
Loppukeskustelu
Vapaa pääsy, tervetuloa!

29.10. ja 1.11. Lahti-dokumenttinäytökset
2026-10-29 12:00 - 13:00
Lahti-dokumentti näytös torstaina 29.10. ja uusintanäytös sunnuntaina 1.11. klo 12 alkaen.
Sis. mm. digitoidun kaitafilmin Lahden puukirkosta vuodelta 1977, joka on esitetty 1.7.2026.
Näytöksen kesto n. tunti. Vapaa pääsy.

Lahti-Seura 80 vuotta
2026-10-31 - 2026-11-01 | Elokuvateatteri Kino Iiris, Saimaankatu 12, Lahti
Lahti-päivä juhlistaa elokuvateatteri Kino Iiriksen Iirissalissa ja Tammisalissa 80 vuotta täyttävää Lahti-Seuraa.
Samalla juhlitaan 121 vuotta sitten perustettua Lahden kaupunkia.
Tilaisuudessa julkistetaan Vuoden lahtelainen -tunnustuksen saaja.
Tarkempi ohjelma ja aikataulu julkaistaan myöhemmin.

Syyskokous
2026-11-25 17:00 - 19:00 | Elokuvateatteri Kino Iiris / Tammisali, Saimaankatu 12, Lahti, Suomi
Sääntömääräinen syyskokous. Kahvittelu ja esitelmä.
